פרנק לואי

פרנק לואי (Frank Lowy; ‏נולד ב-22 באוקטובר 1930) הוא איש עסקים ופילנתרופ יהודי-אוסטרלי-ישראלי ממוצא צ'כוסלובקי (באזור סלובקיה של היום ממשפחה יהודית דוברת הונגרית). לואי נולד בשם פנחס לוי לאילונה והוגו לוי ב-22 באוקטובר 1930 בעיירה פילקובו (Fiľakovo) שבצ'כוסלובקיה (כיום בסלובקיה). בשנת 1942 ברחה המשפחה מצ'כוסלובקיה לבודפשט, ממלכת הונגריה דאז, המשפחה הייתה שם גם כשהחלה השמדת יהודי הונגריה. אביו גורש ונרצח באושוויץ, אחיו הבכור שרד את מחנות שירות העבודה (עבודת הכפייה לגברים יהודים עבור הצבא ההונגרי), הוא, אמו ויתר אחיו שרדו בגטו בודפשט. לאחר המלחמה חזרו לפילקובו. בהמשך היגרו אמו, אחותו ואחד מאחיו לאוסטרליה. בהשפעת אחיו הבכור הצטרף לתנועה הציונית. בשנת 1946 הפליג לארץ ישראל, באוניית המעפילים "יגור" שנתפסה על ידי הבריטים ואנשיה הוגלו לקפריסין. לאחר השחרור מקפריסין עבר לגור בצריפים שבשדה יעקב (במקום שכיום נקרא נוה עמיאל). עבד תחילה כפועל בניין, ואחר כך בתור פקיד בבנק לאומי אשר שלח אותודרושה הבהרה: מי שלח אותו? ללמוד בלימודי ערב הנהלת חשבונות. עם פרוץ מלחמת השחרור גויס לחטיבת גולני והשתתף בקרבות בגליל ובאזור עזה. בשנת 1952 עזב את ישראל והצטרף למשפחתו באוסטרליה, שם שינה את שמו לפרנק לואי. ב-1952 עם הגיעו לאוסטרליה החל לעבוד במעדנייה בסידני בתור מכין כריכים, ולאחר מכן רכש קו חלוקת מוצרים למעדניות, בו פגש את שותפו העסקי ג'ון סונדרס שהיה בעל מעדנייה והקימו יחדיו מעדנייה ובית קפה. ב-1953 לואי וסונדרס התחילו את הקריירה העסקית בקניית קרקע ובנייה של מרכז קניות בפרוור של סידני. בהמשך הקים רשת של מרכזי קניות באוסטרליה. ב-1960 החברה, בשם "וסטפילד(אנ')", הפכה לציבורית ונרשמה בבורסה האוסטרלית לניירות ערך. ב-1977 החלה החברה לפעול גם בארצות הברית וב-1999 בבריטניה. לחברה, על כל שלוחותיה, מעל 100 מרכזי קניות. ב-2010 נאמד הונו ב-5 מיליארד דולר אוסטרלי, ובאותו זמן עמד בראש רשימת עשירי אוסטרליה. ב-2011 העביר את ניהול החברה לבניו, פיטר וסטיבן לואי, והמשיך לכהן כיו"ר החברה. בדצמבר 2017 הודיע לואי על מכירת "וסטפילד" לקבוצת הנדל"ן הצרפתית יוניבייל-רודמקו תמורת 20.8 מיליארד דולר אוסטרלי. ב-2021 פרסם מגזין פורבס את שמו ברשימת המיליארדרים, הוא ממוקם במקום 539 בעולם ומקום תשיעי בישראל עם הון נאמד ב-5.2 מיליארד דולר אמריקאי, עליה של 0.4 מהשנה הקודמת. 1995 עד 2005 - דירקטור של הבנק המרכזי של אוסטרליה. יושב ראש התאחדות הכדורגל האוסטרלית. היה חבר הנהלת קונפדרציית הכדורגל של אסיה. היה חבר הוועד הפועל של פיפ"א. בישראל: יושב ראש הוועד המנהל של המכון למחקרי ביטחון לאומי. 1981 – תרומה של רבע מיליון דולר לאתר חטיבת גולני. 2002 – קיבל את התואר "הפילנתרופ המוביל של אוסטרליה" בזכות תרומות, באותה שנה, של 10 מיליון דולר אוסטרלי. 2003 – תרומה של 30 מיליון דולר אוסטרלי להקמת מכון לואי למדיניות בינלאומית. 2008 – תרומה למכון המחקר הקרדיולוגי ע"ש ויקטור צ'אנג. 2010 – תרומה של 10 מיליון דולר אוסטרלי להקמת מכון לואי למחקר הסרטן באוניברסיטת ניו סאות' ויילס. תרומות להקמה ותחזוקה של המכון למחקרי ביטחון לאומי בישראל. 2005 - פרס המרכז הבינלאומי ע"ש וודרו וילסון לאזרחות תאגידית. 2008 – הדואר האוסטרלי הנפיק בול לציון פעילותו הפילנתרופית. נשיא כבוד המגבית היהודית המאוחדת (Life Governor, United Israel Appeal) בניו סאות' ויילס. נשיא כבוד של קולג' מסדה. בשנת 2019, בגיל 87, עלה לואי בשנית לישראל עם אשתו שירלי. לזוג נולדו שלושה בנים. בדצמבר 2020 נפטרה שירלי לואי ונקברה בבית העלמין בכפר שמריהו. לואי מתגורר בתל אביב. ג'יל מרגו, פורץ גבולות: מסע החיים של פרנק לאוי, ידיעות ספרים, 2019 Jill Margo, Frank Lowy: Pushing the Limits: The inside Story of the Man Who Powers Westfield, HarperCollins Publishers (Australia),2001 מדיה וקבצים בנושא פרנק לואי בוויקישיתוף שרה ליבוביץ-דר, חוזר בגדול פנחס הקטן, באתר הארץ, 8 בינואר 2002 ציון נאנוס, ‏המיליארדר שהתחיל כאינסטלטור, באתר ‏מאקו‏, 28 במאי 2019 גילי איזיקוביץ, המיליארדר האוסטרלי שמילט את משפחתו מבודפשט הכבושה חוזר לסיפור חייו בסרט חדש, באתר הארץ, 29 במאי 2019 ריאיון עם פרנק לואי, חלק 1, סרטון באתר יוטיוב ריאיון עם פרנק לואי, חלק 2, סרטון באתר יוטיוב שושנה חן, "לקח לי 20 שנה לפתוח קניון בלונדון. אבל קניונים יצאו מהאופנה, ההצלחה לא תחזור", באתר ynet, 11 ביוני 2024 טלי גולדשטיין, סוכנויות הידיעות, פרנק לואי מוכר את אימפריית הקניונים האוסטרלית שלו ב-16 מיליארד דולר, באתר TheMarker‏, 12 בדצמבר 2017 רשימת המיליארדרים 2021 של פורבס - מיהם האנשים העשירים ביותר בעולם?, באתר הכסף שלי, ‏2021-04-06 רשימת דירקטורים של הבנק המרכזי של אוסטרליה רשימת חברי הוועד המנהל של המכון למחקרי ביטחון לאומי דרור מרמור ורותי רוסו, האיש שמאחורי היאכטה הכי מפוארת, באתר nrg‏, 8 בינואר 2004 The Australian Jewish News 12.10.2012